Ehdotus NEUVOSTON PÄÄTÖS päätöksen 2012/96/EU voimassaolon jatkamisesta /* COM/2014/073 final - 2014/0037 (NLE) */





PERUSTELUT Neuvoston päätöksellä 2012/470/EU, joka annettiin 7. elokuuta 2012, jatkettiin neuvoston päätöksen 2012/96/EU voimassaoloa 20. päivään elokuuta 2013 ja keskeytettiin päätöksessä 2002/148/EY vahvistettujen, yhteistyötä Zimbabwen kanssa rajoittavien aiheellisten toimenpiteiden soveltaminen. Neuvosto päätti 9. elokuuta 2013 annetulla päätöksellään 2013/428/EU jatkaa päätöksen 2012/96/EU voimassaoloa edelleen 20. päivään helmikuuta 2014 ja pitää myös aiheellisten toimenpiteiden soveltaminen edelleen keskeytettynä. EU haluaa jatkaa uuden perustuslain keskeisten säännösten ja kansainvälisten ja kotimaisten tarkkailijoiden viime vaalien jälkeen esittämien, vielä toteuttamatta olevien uudistussuositusten täysimääräisen täytäntöönpanon tukemista. Tämän vuoksi ehdotetaan, että neuvosto jatkaa neuvoston päätöksen 2012/96/EU voimassaoloa 1. päivään marraskuuta 2014 antamalla oheisen päätöksen. 2014/0037 (NLE) Ehdotus NEUVOSTON PÄÄTÖS päätöksen 2012/96/EU voimassaolon jatkamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 217 artiklan, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000[1], jäljempänä ’AKT–EY-kumppanuussopimus’, ja jota tarkistettiin Ouagadougoussa Burkina Fasossa 22 päivänä kesäkuuta 2010[2], ja erityisesti sen 96 artiklan, ottaa huomioon AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä tehdyn sisäisen sopimuksen[3], ja erityisesti sen 3 artiklan, ottaa huomioon komission ehdotuksen, sekä katsoo seuraavaa: (1) Päätöksellä 2002/148/EY saatettiin päätökseen Zimbabwen tasavallan kanssa AKT–EY-kumppanuussopimuksen 96 artiklan 2 kohdan c alakohdan nojalla käydyt neuvottelut ja toteutettiin aiheellisia toimenpiteitä. Toimenpiteitä on sittemmin muutettu, ja niiden soveltamisaikaa on tarkasteltu vuosittain. (2) Osoituksena unionin jatkuvasta sitoutuneisuudesta poliittiseen kokonaissopimukseen perustuvaan prosessiin neuvosto päätti 7 päivänä elokuuta 2012 jatkaa päätöksen 2012/96/EU voimassaoloa ja keskeyttää 12 kuukaudeksi aiheelliset toimenpiteet, joilla rajoitetaan Zimbabwen kanssa tehtävää yhteistyötä AKT–EY-kumppanuussopimuksen 96 artiklan mukaisesti. Neuvosto päätti 9 päivänä elokuuta 2013 annetulla päätöksellään 2013/428/EU jatkaa päätöksen 2012/96/EU voimassaoloa edelleen 20 päivään helmikuuta 2014 ja pitää myös aiheellisten toimenpiteiden soveltaminen edelleen keskeytettynä. (3) Koska neuvosto on sitoutunut jatkamaan uuden perustuslain keskeisten säännösten sekä kansainvälisten ja kotimaisten tarkkailijoiden viime vaalien jälkeen esittämien, vielä toteuttamatta olevien uudistussuositusten täysimääräisen täytäntöönpanon tukemista, päätöksen 2012/96/EU voimassaoloa olisi jatkettava edelleen ja aiheellisten toimenpiteiden soveltamista lykättävä. (4) Euroopan unioni voi milloin tahansa tarkastella tätä päätöstä uudelleen, ON HYVÄKSYNYT TÄMÄN PÄÄTÖKSEN: 1 artikla Jatketaan päätöksen 2012/96/EU ja sen aiheellisten toimenpiteiden voimassaoloa. Sen voimassaolo päättyy 1 päivänä marraskuuta 2014. Aiheellisten toimenpiteiden soveltaminen pysyy keskeytettynä. Aiheellisia toimenpiteitä tarkastellaan jatkuvasti, ja niiden soveltaminen aloitetaan uudelleen, jos tilanne Zimbabwessa heikkenee vakavalla tavalla. 2 artikla Tämä päätös tulee voimaan päivänä, jona se hyväksytään. Päätös julkaistaan Euroopan unionin virallisessa lehdessä. Tehty Brysselissä Neuvoston puolesta Puheenjohtaja [1] EYVL L 317, 15.12.2000, s. 3. [2] EUVL L 287, 4.11.2010, s. 3. [3] EYVL L 317, 15.12.2000, s. 376, sopimus sellaisena kuin se on muutettuna EUVL:ssä L 247, 9.9.2006, s. 48.